

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. augusztus 29.-i rendes ülésére**

**A szociális igazgatásról és ellátásokról, valamint a gyermekvédelmi ellátásokról szóló 17/2017.(X.31.) Ör. számú rendelet módosításáról**

**A napirendet tárgyaló ülés dátuma**: **2022.08.29.**

**A napirendet tárgyaló ülés:** **Szociális Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai: -**

**4. Tényállás bemutatása:**

A rendeleten több időszerű javítást és változtatást javasolt átvezetni:

- az önkormányzat által biztosított étkeztetéssel kapcsolatos egyik kedvezmény (tartósan beteg vagy fogyatékos gyermekkel, tanulóval közös háztartásban élő gyermeknek, tanulónak intézményi térítési díjból 50%-os kedvezmény) jelenleg az intézményi térítési díjakról szóló rendeletben van szabályozva. Javasoljuk a térítési díj rendeletből kivenni, és kerüljön át a szociális rendeletbe a követhetőség és a normavilágosság követelményének biztosítása érdekében

- az önkormányzat által biztosított további kedvezmények pontosításra kerülnek, érdemi változást nem eredményez a változtatás

- a rendkívüli települési támogatásként a fennmaradó étkezési díj elengedését a Polgármester hatáskörébe javasoljuk, hogy kerüljön át, hasonlóan az oltásokkal kapcsolatos eljárási szabályokhoz, tekintettel arra, hogy mérlegelést nem igényel az támogatás meghatározása.

Telki, 2022. augusztus 24.

 Deltai Károly

 polgármester

**Telki Község Önkormányzata Képviselő-testületének .../.... (...) önkormányzati rendelete**

**A szociális igazgatásról és ellátásokról, valamint a gyermekvédelmi ellátásokról szóló 17/2017.(X.31.) Ör. számú rendelet módosításáról**

Telki község Önkormányzat képviselő-testülete a szociális igazgatásról és szociális ellátásokról szóló 1993. évi III. törvény 132. §. (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bek., 131. § (1) bekezdésben és 151. §. (9) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. §. ( 1 ) bekezdésének 8. pontjában meghatározott feladatkörében eljárva a következő rendeletet alkotja.

**1. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 3. § (1a) bekezdése helyébe a következő rendelkezés lép:

„(1a) A 7. §. (12) bekezdésben, a 8/A §-ban, 11. §-ban, a 16. §,-ban és 16/A. §.-ban foglalt ellátások megállapítása esetén a hatáskör a polgármestert illeti meg.”

**2. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 8. § (1) bekezdése helyébe a következő rendelkezés lép:

„(1) Az önkormányzat a Gyvt. 21./B. §. (2) bekezdésben biztosított normatív kedvezményen túl rendkívüli települési támogatásként a fennmaradó étkezési díjat elengedi a három vagy többgyermekes családoknál gyermekenként, valamint tartósan beteg vagy fogyatékos iskolai tanuló esetén, feltéve, hogy a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 300%-át, gyermekét egyedül nevelő esetén 350 %-át.”

**3. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet „Gyermekétkeztetési térítési díj kedvezmény” alcíme a következő 8/A. §-sal egészül ki:

**„8/A. §**

(1) Az önkormányzat a tartósan beteg vagy fogyatékos gyermekkel, iskolai tanulóval közös háztartásban élő iskolai tanulónak az intézményi térítési díjból 50%-os kedvezményt biztosít.

(2) Az (1) bekezdésben maghatározott kedvezmény esetén az étkezés igénybevételére irányuló kérelemhez csatolni kell a magasabb összegű családi pótlékra jogosító betegségekről és fogyatékosságokról szóló 5/2003. (II. 19.) ESzCsM rendelet melléklete szerinti igazolást a tartósan beteg, illetve súlyosan fogyatékos gyermekről.”

**4. §**

Ez a rendelet a kihirdetését követő harmadik napon lép hatályba.

 Deltai Károly dr. Lack Mónika

 polgármester jegyző